नौहरा से आसन कलां तक सड़क बनाने की मांग उठाई
थर्मल | नौहरा,आसन कलां शेरा के लोगों ने प्रदेश के परिवहन एवं आवास मंत्री से सड़क निर्माण की मांग की है। ग्रामीणों ने एक लिखित शिकायत दी है।
ग्रामीण सुंदर लाल, सुभाष चंद्र, बालकिशन, जयसिंह, कटार सिंह, सुरेश कुमार, बलकार, मनजीत सिंह, मांगे राम शेरा, सतपाल आसन कलां ने बताया कि दोनों गांव के बीच तीन किलोमीटर कच्चा रास्ता है। जिसकी चौड़ाई तीस फीट के करीब है, अब दोनों गांव के लोगों को पांच किलोमीटर की दूरी तय करके एक दूसरे गांव में जाना पड़ता है। तीन साल पहले दोनों साइड में मिट्टी भी डलवाई थी, परंतु इसका निर्माण नहीं हो सका। उन्होंने नौहरा से आसन कलां तक सड़क को बनवाने की मांग उठाई है।
hin_Deva hin_Deva hin_Deva